Main-Main Cinta

Main-Main Cinta merupakan	filem drama romantik komedi Malaysia 2006. Dibintangi Misha Omar, Adam AF2, Dynas Mokhtar, Pierre Andre dan Elizad Sharifuddin.

Sinopsis
Pasangan ideal Kolej Metrowealth, Farah dan Adam sering menjadi bualan tiap warga kolej tersebut. Mereka bukan sahaja popular, bijak dan berpengaruh di kalangan pelajar, malahan kenakalan mereka membuat mereka menjadi 'idola' para pelajar. Bagaimanapun, kemesraan Adam dan Farah menyebabkan pelbagai pihak iri hati, terutama Maya, pelajar cantik yang mahu mengambil alih populariti Farah di kolej. Maya juga ada hati dengan Adam dan cuba bersungguh-sungguh untuk mencuri hati Adam dengan tujuan menyakitkan hati Farah serta untuk kepentingan statusnya. Kehadiran seorang pelajar baru yang tampan, Farid, menggugat populariti Adam. Adam rasa tergugat apabila Farid mula menjadi perhatian di kalangan pelajar, lebih-lebih lagi Farah. Sebagai pelajar baru, Farid berkawan dengan semua orang tetapi sifat sebenarnya lebih suka menyendiri dan suka berfalsafah. Pada suatu malam, Maya berjaya memerangkap Adam untuk keluar dengannya dan mengambil foto yang menunjukkan kemesraan mereka berdua. Gambar tersebut diedarkan melalui e-mel, dan itu menyebabkan Farah menyangka Adam telah berlaku curang terhadapnya. Farah yang kecewa kemudian mahu membalas dendam iaitu dengan cara memikat hati Farid supaya Adam merasa cemburu. Kelakuan Farah membuatkan Adam kecewa dan semakin rapat dengan Maya...

Pelakon
 Misha Omar sebagai Farah 
 Adam AF2  sebagai Adam
 Dynas Mokhtar sebagai Maya
 Pierre Andre sebagai Farid
 Elizad Sharifuddin sebagai Sarimah
 Irma Hasmie sebagai Nana
 Farid Kamil sebagai Beego
 Mohd Hafiz sebagai Ikram
 Saiful Apek sebagai Encik Aznil
 Azean Irdawaty sebagai Prof. Azean
 Vanida Imran sebagai Cik Linda
 M. Rajoli sebagai Dato Jalal
 Mak Jah sebagai Bibik

Pengarah
 Abdul Razak Mohaideen

Rujukan
Info filem Main-Main Cinta di Laman Sinema Malaysia 

Pautan luar



Kategori:Filem 2006
Kategori:Filem Malaysia tahun 2006
Kategori:Filem cinta Malaysia
Kategori:Filem komedi Malaysia
Kategori:Filem komedi
Kategori:Filem bahasa Melayu
Kategori:Filem arahan A. Razak Mohaideen